## Pravilnik o iskaznici sanitarnog inspektora

### NN 37/1991 (30.7.1991.), Pravilnik o iskaznici sanitarnog inspektora

# MINISTARSTVO ZDRAVSTVA

Na temelju članka 24. stavka 2. Zakona o sanitarnoj inspekciji ("Narodne
novine", br. 53/86 i 47/89), ministar zdravstva donosi

## PRAVILNIK

### o iskaznici sanitarnog inspektora

Članak 1.

Svojstvo sanitarnog inspektora utvrđuje se posebnom iskaznicom (u daljem
tekstu: iskaznica).

Članak 2,

Iskaznicu izdaje:

- Ministarstvo zdravstva - republičkom sanitarnom inspektoru.

- Općinski organ uprave nadležan za poslove zdravstva - općinskom sanitarnom
isnspektoru.

Članak 3.

Obrazac iskaznice s odgovarajućim sadržajem tiskan je uz ovaj pravilnik
i čini njegov sastavni dio.

Veličina iskaznice je 70x 100 mm.

Korice iskaznice su polutvrde, s vanjske strane presvučene plastičnim
materijalom svijetloplave boje, s grbom Republike Hrvatske u sredini, ispod
kojeg velikim slovima piše: "REPUBLIKA HRVATSKA" i "Iskaznica
sanitarnog inspektora".

Članak 4.

Iskaznica sanitarnog inspektora vrijedi od dana njezina izdavanja do
prestanka ovlaštenja za obavljanje inspekcijskih poslova.

Članak 5.

Sanitarni inspektor kojem je prestalo ovlaštenje za obavljanje inspekcijskih
poslova mora prilikom razrješenja dužnosti vratiti iskaznicu organu uprave
koji ju je izdao.

Vraćena iskaznica mora se poništiti i pohraniti.

Članak 6.

U slučaju nestanka iskaznice sanitarni inspektor je dužan odmah o tome
obavijestiti organ uprave koji ju je izdao.

Članak 7.

Organ uprave koji izdaje iskaznicu vodi evidenciju o izdanim i vraćenim
iskaznicama.

Članak 8.

Zamjena iskaznica izdanih po dosadašnjim propisima izvršit će se u roku
30 dana od dana stupanja na snagu ovog pravilnika.

Članak 9.

Danom stupanja na snagu ovog pravilnika prestaje važiti Pravilnik o
legitimaciji sanitarnog inspektora ("Narodne novine". br. 28/82).

Članak 10.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/91-03/25

Zagreb, 28. svibnja 1991.

Ministar zdravstva prof.

**dr. Andrija Hebrang, dr. sci., v. r.**

---

```
Veličina: 70 x 100 mm
Prednja strana korica
____________________________________________________________________________

GRB REPUBLIKE HRVATSKE

REPUBLIKA HRVATSKA

ISKAZNICA
SANITARNOG INSPEKTORA

____________________________________________________________________________

Prva strana iskaznice
____________________________________________________________________________

Republika Hrvatska

_____________________________________________________________
                        (naziv organa koji je izdao iskaznicu)

fotografija 28 x 32 mm          _____________________________
                                        _____________________________
                                                (ime i prezime)

__________________________________________________________________
                        (svojstvo imaoca iskaznice)

SANITARNI INSPEKTOR

___________________________________________________________________
                                (vlastoručni potpis)

____________________________________________________________________________

Druga strana iskaznice
____________________________________________________________________________________

_____________________________________
                (ime i prezime)

sanitarni inspektor ima

OVLAŠTENJE
Obavljati nadzor nad provođenjem propisa o sanitarnoj, higijenshoj i epidemiološkoj zaštiti ljudi nad objektima, prostorijama, prostorima, djelatnostima, postrojenjima, uređajima, opremom i osobama iz članka 3. Zakona o sanitarnoj inspekciji.

Broj :
Datum :

                                        M.P.

                                                        ______________________________
                                                                (potpis rukovodioca organa)

____________________________________________________________________________

Zadnja strana korica
____________________________________________________________________________

____________________________________________________________________________

```

Pravilnik, NN 37/1991-1050